	[image: image1.jpg]



РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02506/2014-04
23.01.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 23.01.2015. године, донела је


О Д Л У К A


O   Д О П У Н И   О Д Л У К Е
о акредитацији студијског програма
докторских студија

Утврђује се да УНИВЕРЗИТЕТ У БЕОГРАДУ – ФАКУЛТЕТ ОРГАНИЗАЦИОНИХ НАУКА са седиштем у  DOCVARIABLE ConvertString(Adresa,1,5) \* MERGEFORMAT ЈОВЕ ИЛИЋА 154,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100383934, Матични број: 07004044,  испуњава прописане стандарде за акредитацију студијског програма: докторске студије – ИНФОРМАЦИОНИ СИСТЕМИ И КВАНТИТАТИВНИ МЕНАЏМЕНТ са 7 модула: информациони системи, информационе технологије, квантитативни менаџмент, операционо истраживање, управљање системима, електронско пословање и софтверско инжењерство у оквиру поља техничко-технолошких наука и области организационих наука и то за упис 36 (тридесетшест) студената у прву годину у седишту Установе, за извођење на српском и енглеском језику.
О утврђеној акредитацији из става 1. ове одлуке Комисија за акредитацију и проверу квалитета издаје допуну Уверења. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ – ФАКУЛТЕТ ОРГАНИЗАЦИОНИХ НАУКА са седиштем у  DOCVARIABLE ConvertString(Adresa,1,5) \* MERGEFORMAT ЈОВЕ ИЛИЋА 154,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 29.12.2014. године поднела захтев за акредитацију студијског програма докторске студије – ИНФОРМАЦИОНИ СИСТЕМИ И КВАНТИТАТИВНИ МЕНАЏМЕНТ са 7 модула: информациони системи, информационе технологије, квантитативни менаџмент, операционо истраживање, управљање системима, електронско пословање и софтверско инжењерство у оквиру поља техничко-технолошких наука под бројем 612-00-02506/2014-04 за извођење на српском и енглеском језику. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14) и све је преведено на енглески језик.
Студијски програм је акредитован за извођење на српском језику 04.07.2014. године.

Студијски програм припада пољу техничко-технолошких наука и области Организационе науке што је у складу са законом и листом области коју је утврдио  Национални савет. Назив дипломе ДОКТОР НАУКА – ОРГАНИЗАЦИОНЕ НАУКЕ је у складу са листом звања коју је утврдио Национални савет, а дужина студија 3 године је у складу са законом.

Програм је прихваћен од стране Сената Универзитета у Београду дана 18.12.2013. године.  
Високошколска установа доказује своју спремност за извођење докторских студија на основу показатеља који се односе на научноистраживачки рад. На Факултету организационих наука у Београду, Универзитета у Београду, је од оснивања дипломирао 9869 студената (по новом програму 1485). Одбрањено је 311 докторских дисертација и 656 магистарских теза. 
Наставници и сарадници Факултета техничких наука у Косовској Митровици су укључени у 23 научно-истраживачка пројекта Министарства просвете, науке и технолошког развоја, на 3 међународна пројекта, и 22 других врста пројеката.

Број наставника и сарадника који су тренутно укључени у научноистраживачке пројекте је 137. Тренутни однос броја публикација у међународним часописима који се налазе на SCI листи у последњих 10 година и броја наставника је 321/91. 
Установа остварује сарадњу са већим бројем установа у земљи и свету, укупно 27 установа од којих је један у Србији. 

Установа има план научноистраживачког рада. Установа је приложила решење о акредитацији установе као научноистраживачке организације. 

На основу показатеља који се односе на научноистраживачки рад: број одбрањених теза, објављених  публикација, број научноистраживачких пројеката, број наставног особља укљученог у пројекте, установа је компетентна да реализује докторске студије. Листа наставника у сталном радном односу који су били ментори у изради доктората (29) доказује спремност установе за извођење докторских студија.
Структура студијског програма одговара захтевима стандарда и садржи све законом предвиђене елементе. Установа има податке о студијском програму на сајту установе http://www.fon.bg.ac.rs. 
Сврха је јасно дефинисана, у складу са задацима установе и обезбеђује стицање прописаних компетенција.
Циљеви су јасно формулисани, у складу са задацима установе и укључују стицање компетенција и вештина. Циљеви студијског програма докторских студија су усклађени са савременим правцима развоја одговарајуће научне дисциплине у свету.

Савладавањем програма студенти стичу прописане опште и предметно специфичне способности. Компетенције су у складу са структуром и садржајем студијског програма,  прецизно описане и усклађене са исходима.

Структура курикулума обухвата распоред предмета по семестрима и детаљан опис предмета. На последњој години докторских студија активну наставу чини само студијски истраживачки рад. Поштоване су препоруке о броју и распореду часова активне наставе на студијском програму.

Број ЕСПБ предвиђен за тезу и предмете који су у непосредној функцији израде тезе већи је од 50% од укупног броја ЕСПБ.

Докторант је, на основу садржаја и структуре курикулума, стечених научних сазнања и усвојене научне методе као и захтева  за израду докторске дисертације, оспособљен за самосталан научно истраживачки рад.
Програм је целовит и свеобухватан, нуди најновија сазнања и усаглашен је са другим програмима на истој установи. 

Наведена су три акредитована програма иностраних високошколских установа са којима је предложени докторски програм усаглашен (Факултет за организацију и информатику Универзитета у Загребу, Република Хрватска; Факултета за организационе науке Универзитета у Марибору, Република Словенија; Rutgers Business School, Сједињене Америчке Државе).  

Дефинисани су услови уписа, број студената који се уписује на студијски програм је усклађен са просторним кадровским и другим могућностима установе. Предвиђено је да се на студијски програм упише 36 студената на прву годину студија.

Број студената је у складу са бројем наставника који могу да буду ментори - укупно 44 ментора.

У извођењу наставе учествује 92 наставника и сви испуњавају услове за држање наставе на докторским студијама. Број наставника са пуним радним временом је 72, а 20 наставника је ангажовано са делом радног времена. Просечно оптерећење наставника на студијском програму је 1.60 часова, а просечан број часова предавања је 4.50. 

Студенти полагањем испита стичу одређени број ЕСПБ бодова који се утврђују за сваки предмет према оптерећењу студената и према јединственој методологији.

Дефинисани услови који дефинишу процедуре везане за реализацију  докторске дисертације, и оцену њене научне вредности, усклађени су са захтевима из одговарајућег поља. Установа има Правилник институције о оцени докторске дисертације. Остварени научни доприноси се оцењују према броју научних публикација, што је регулисано општим актом Универзитета у Београду и у складу је са стандардима.  
Број наставника oдговара потребама програма у складу са стандардима. Испуњен је услов  да најмање половина од укупног броја наставника који учествују у извођењу наставе на студијском програму докторских студија буде ангажована са пуним радним односом. Такође је испуњен услов да 50% наставника буде укључено у научноистраживачке пројекте. 
На основу  приложених референци и листе предмета на којима су наставници ангажовани следи да су наставници компетентни за предмете које изводе и испуњавају стандарде за дато научно односно уметничко поље. 

Предложени наставници имају радове објављене у научним часописима са SCI листе. Број предложених ментора може да покрије планирани број студената на студијском програму. Компетенције ментора одговарају стандардима у оквиру датог научног односно уметничког поља. 

Број компетентних наставника а посебно ментора обезбеђује оспособљавање студената докторских студија за самостални научни рад.

За извођење студијског програма обезбеђен је одговарајући простор за извођење наставе, одговарајући лабораторијски простор неопходан за експериментални рад и опрема базирана на савременим информационо-комуникационим технологијама.

Установа обезбеђује коришћење библиотечког фонда у обиму потребном за остварење програма докторских студија. Студенти докторских студија имају приступ сервису КОБСОН који гарантује приступ великом броју научних часописа, а који су неопходни за израду докторских дисертација и за научноистраживачки рад.
Установа је приложила: План и буџет предвиђен за реализацију научноистраживачког рада, Уговоре о сарадњи са са другим високошколским установама и акредитованим институтима и међународним организацијама, као и  Прилог о доступним базама података и библиотечким ресурсима. 
Установа је формирала Kомисију за обезбеђење и унапређење квалитета, Комисију за прећење и унапређење квалитета наставе и приложила је Извештај о резултатима самовредновања и резултате студентске анкете. Приложени су документи: Правилник о уџбеницима и извод из Статута установе којим се регулише оснивање и делокруг рада Комисије за квалитет. Комисија за обезбеђење и унапређење квалитета броји 12 чланова, од којих су два из редова студената, док Комисија за прећење и унапређење квалитета наставе броји 11 чланова. Установа периодично преиспитује и унапређује стратегију обезбеђења квалитета. Установа је обезбедила све мере за спровођење самовредновања.   
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ – ФАКУЛТЕТ ОРГАНИЗАЦИОНИХ НАУКА  за студијски програм докторске студије – ИНФОРМАЦИОНИ СИСТЕМИ И КВАНТИТАТИВНИ МЕНАЏМЕНТ са 7 модула: информациони системи, информационе технологије, квантитативни менаџмент, операционо истраживање, управљање системима, електронско пословање и софтверско инжењерство у оквиру пољa техничко-технолошких наука и области организационих наука за упис 36 (тридесетшест) студената у прву годину у седишту Установе, испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма за извођење на српском и енглеском језику.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

- високошколској установи

- архиви КАПК
	ПРЕДСЕДНИК

УНИВЕРЗИТЕТ У БЕОГРАДУ – ФАКУЛТЕТ ОРГАНИЗАЦИОНИХ НАУКА са седиштем у  DOCVARIABLE ConvertString(Adresa,1,5) \* MERGEFORMAT ЈОВЕ ИЛИЋА 154,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100383934, Матични број: 07004044, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма докторске студије – ИНФОРМАЦИОНИ СИСТЕМИ И КВАНТИТАТИВНИ МЕНАЏМЕНТ са 7 модула: информациони системи, информационе технологије, квантитативни менаџмент, операционо истраживање, управљање системима, електронско пословање и софтверско инжењерство у оквиру поља техничко-технолошких наука и области организационих наука и то за упис 36 (тридесетшест) студената у прву годину у седишту Установе, за извођење на српском и енглеском језику.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

